ddrg/super_eurlex huggingface dataset:
v skladu z Uredbo (EU) 2018/956 z analizo podatkov, ki so jih države članice in proizvajalci poslali za poročevalsko obdobje 2019 o emisijah CO2 in porabi goriva pri novih težkih vozilih

6.2 Goriva in pogonski sistemi

Priloga

A.1 Ponderji profila namembnosti (srednje težki tovornjaki)

A.2 Povprečni koristni tovor

A.3 Povprečne emisije CO2 na državo članico

A.4 Povprečne emisije CO2 na proizvajalca

POROČILO KOMISIJE

v skladu z Uredbo (EU) 2018/956 z analizo podatkov, ki so jih države članice in proizvajalci poslali za poročevalsko obdobje 2019 o emisijah CO2 in porabi goriva pri novih težkih vozilih

1. Pravna podlaga

Komisija v skladu s členom 10 Uredbe (EU) 2018/956 Evropskega parlamenta in Sveta z dne 28. junija 2018 o spremljanju emisij CO2 in porabe goriva pri novih težkih vozilih ter o poročanju o njih vsako leto objavi poročilo z analizo podatkov, ki so jih države članice in proizvajalci poslali za preteklo poročevalsko obdobje. To je prvo poročilo v skladu s to uredbo, ki vsebuje analizo podatkov za poročevalsko obdobje 2019, ki izjemoma traja od 1. januarja 2019 do 30. junija 2020, rok za poročanje pa je 30. september 2020.

Emisije CO2 in poraba goriva pri novih težkih vozilih se določajo z orodjem za izračun porabe energije vozila (VECTO), simulacijskim orodjem za težka vozila, ki ga je razvila Evropska komisija. Načela, na katerih temelji simulacija novih težkih vozil z orodjem VECTO, so navedena v Uredbi (EU) 2017/2400 o določitvi emisij CO2 in porabe goriva pri težkih vozilih.

2. Vsebina poročila

V skladu z zahtevami člena 10 Uredbe (EU) 2018/956 ta analiza zajema
07 03 01 01

Doda se naslednje besedilo: Te odobritve so namenjene kritju odhodkov za področje izobraževanja in usposabljanja programa Erasmus+ v okviru posrednega upravljanja. Podprti so trije ključni ukrepi in ukrepi Jean Monnet. Ključni ukrep 1: učna mobilnost Na področju izobraževanja in usposabljanja program podpira naslednje ukrepe: (a) mobilnost visokošolskih študentov in osebja; (b) mobilnost dijakov in osebja poklicnega izobraževanja in usposabljanja; (c) mobilnost učencev oz. dijakov in osebja v šolah; (d) mobilnost osebja v izobraževanju odraslih; (e) priložnosti za učenje jezikov, vključno s tistimi, ki podpirajo aktivnosti mobilnosti. Ključni ukrep 2: sodelovanje med organizacijami in institucijami Na področju izobraževanja in usposabljanja program podpira naslednje ukrepe: (a) partnerstva za sodelovanje in izmenjavo praks, vključno z manjšimi partnerstvi, za spodbujanje širšega in bolj vključujočega dostopa do programa; (b) partnerstva za odličnost, zlasti evropske univerze, centre poklicne odličnosti in skupne magistrske študije; (c) partnerstva za inovacije za krepitev inovacijske zmogljivosti Evrope; (d) spletne platforme in orodja za virtualno sodelovanje, vključno s podpornimi storitvami za eTwinning in elektronsko platformo za izobraževanje odraslih v Evropi. Ključni ukrep 3: podpora razvoju politik in sodelovanju Na področju izobraževanja in usposabljanja program podpira naslednje ukrepe: (a) pripravo in izvajanje splošnih in sektorskih programov politik Unije na področju izobraževanja in usposabljanja, tudi s podporo mreže Eurydice ali aktivnosti drugih ustreznih organizacij; (b) krepitev orodij in ukrepov Unije, ki spodbujajo kakovost, preglednost ter priznavanje kompetenc, spretnosti in kvalifikacij; (c) dialog o politikah in sodelovanje s ključnimi zainteresiranimi stranmi, med drugim z mrežami na ravni Unije, evropskimi nevladnimi organizacijami in mednarodnimi organizacijami na področju izobraževanja in usposabljanja; (d) ukrepe, ki prispevajo h kakovostnemu in vključujočemu izvajanju programa; (e) sodelovanje z drugimi instrumenti Unije in podporo drugim politikam Unije; (f) aktivnosti razširjanja informacij in ozaveščanja o rezultatih in prednostnih nalogah evropske politike ter o programu. Ukrepi Jean Monnet Program podpira poučevanje, učenje, raziskave in razprave o evropskem povezovanju z naslednjimi ukrepi: (a) ukrepom Jean Monnet na področju visokošolskega izobraževanja; (b) ukrepom Jean Monnet na drugih področjih izobraževanja in usposabljanja; (c) podporo naslednjim institucijam, ki uresničujejo cilje evropskega pomena: Evropskemu univerzitetnemu inštitutu v Firencah, vključno z njegovo Šolo za evropsko in nadnacionalno upravljanje, Evropski akademiji (College of Europe v Bruggeju in Natolinu), Evropskemu inštitutu za javno upravo v Maastrichtu, Akademiji za evropsko pravo v Trierju, Evropski agenciji za vključujoče izobraževanje oseb s posebnimi potrebami v Odenseju in Mednarodnemu centru za evropsko usposabljanje v Nici.
o izvajanju pooblastila za sprejemanje delegiranih aktov, prenesenega na Komisijo v skladu z Uredbo (EU) 2016/792 o harmoniziranih indeksih cen življenjskih potrebščin in harmoniziranem indeksu cen stanovanjskih nepremičnin

POROČILO KOMISIJE EVROPSKEMU PARLAMENTU IN SVETU

1.Ozadje

Uredba (EU) 2016/792 Evropskega parlamenta in Sveta o harmoniziranih indeksih cen življenjskih potrebščin in harmoniziranem indeksu cen stanovanjskih nepremičnin je bila sprejeta maja 2016.

S členom 10 Uredbe (EU) 2016/792 je na Komisijo preneseno pooblastilo za sprejemanje delegiranih aktov. V skladu s členom 4(3) se navedeno pooblastilo lahko uporabi za spremembo evropske klasifikacije COICOP iz Priloge I. Člen 4(5) določa pooblastilo za sprejemanje delegiranih aktov za spremembo člena 4(4), v skladu s členom 5(8) pa se pooblastilo lahko uporabi za spremembo seznama izključenih podindeksov.

V skladu s členom 10(3) se pooblastilo za sprejemanje delegiranih aktov prenese za obdobje petih let od 13. junija 2016. To pooblastilo se samodejno podaljšuje za obdobja petih let, razen če Evropski parlament ali Svet temu nasprotuje.

Komisija mora pripraviti poročilo o prenesenem pooblastilu najpozneje devet mesecev pred koncem petletnega obdobja. To poročilo izpolnjuje to obveznost.

2.Izvajanje pooblastila, prenesenega na Komisijo v skladu z Uredbo (EU) 2016/792

Komisija še ni uporabila pooblastila za sprejemanje delegiranih aktov, ki je nanjo preneseno z Uredbo (EU) 2016/792.

Odkar je Uredba (EU) 2016/792 začela veljati, Komisija ni zaznala potrebe po posodobitvi člena 4(4), člena 5(8) ali Priloge I. Vendar se pričakuje, da bo treba Prilogo I v naslednjih petih letih posodobiti, da se bodo upoštevale spremembe COICOP Združenih narodov. S to posodobitvijo bodo harmonizirani indeksi cen življenjskih potrebščin postali bolj relevantni za trenutne gospodarske strukture.

3.Zaključki

Komisija še ni uporabila pooblastila za sprejemanje delegiranih aktov, ki je nanjo preneseno z Uredbo (EU) 2016/792.

Komisija meni, da bi morala še naprej imeti to delegirano pooblastilo, saj bo v prihodnosti morda morala sprejeti delegirani akt za spremembo člena 4(4), člena 5(8) ali Priloge I, da bi izboljšala harmonizirane indekse cen življenjskih potrebščin in indeks cen stanovanjskih nepremičnin.
POROČILO KOMISIJE EVROPSKEMU PARLAMENTU IN SVETU

o izvajanju pooblastila za sprejemanje delegiranih aktov, prenesenega na Komisijo na podlagi Direktive 2014/90/EU Evropskega parlamenta in Sveta z dne 23. julija 2014 o pomorski opremi

1.Ozadje

Člen 37(1) Direktive 2014/90/EU Evropskega parlamenta in Sveta z dne 23. julija 2014 o pomorski opremi na Komisijo prenaša pooblastilo za sprejemanje delegiranih aktov pod pogoji, določenimi v navedenem členu. V skladu s členom 37(2) Direktive se pooblastilo za sprejemanje delegiranih aktov prenese za obdobje petih let od 17. septembra 2014. To obdobje se izteče 17. septembra 2019. Komisija je v skladu s členom 37 pooblaščena za sprejemanje delegiranih aktov iz členov 8, 11, 27 in 36 Direktive.

Navedeni delegirani akti se lahko nanašajo na:

·člen 8: sprejetje harmoniziranih tehničnih specifikacij in standardov preskušanja,

Økadar ni mednarodnega standarda in

Øzaradi resne pomanjkljivosti ali nepravilnosti obstoječega standarda,

za posamezen predmet pomorske opreme v izjemnih primerih, ko je to ustrezno utemeljeno na podlagi primerne analize ter z namenom odpraviti resno in nesprejemljivo grožnjo pomorski varnosti, zdravju ali okolju, ob upoštevanju morebitnega tekočega dela na ravni IMO;

·člen 11: opredelitev posameznih predmetov pomorske opreme, za katere bi se lahko uporabilo elektronsko označevanje;

·člen 27: začasne harmonizirane zahteve in standarde preskušanja za posamezne predmete pomorske opreme, pri čemer se, kadar so razlog za neskladnost pomorske opreme pomanjkljivosti v standardih preskušanja, uporabi zaščitni postopek EU;

·člen 36: posodobitve sklicev na standarde iz Priloge III glede zahtev, ki jih morajo izpolnjevati organi za ugotavljanje skladnosti, da postanejo priglašeni organi (trenutno EN ISO/IEC 17065:2012 in EN ISO/IEC 17025/2005).

V skladu s členom 37(2) Direktive 2014/90/EU mora Komisija najpozneje devet mesecev pred koncem petletnega obdobja pripraviti poročilo o prenesenem pooblastilu. Prenos pooblastila se samodejno podaljša za enako obdobje, razen če Evropski parlament ali Svet ne nasprotuje temu podaljšanju najpozneje tri mesece pred koncem vsakega obdobja.

2.Izvajanje pooblastila, prenesenega na Komisijo na podlagi Direktive 2014/90/EU Evropskega parlamenta in Sveta z dne 23. julija 2014 o pomorski opremi

Komisija je pooblastilo za sprejemanje delegiranih aktov, ki je bilo nanjo preneseno na podlagi Direktive 2014/90/EU, v zadevnem obdobju poročanja uporabila enkrat.

Sprejeti akt je Delegirana uredba Komisije (EU) 2018/414 z dne 9. januarja 2018 o dopolnitvi Direktive 2014/90/EU Evropskega parlamenta in Sveta v zvezi z opredelitvijo posameznih predmetov pomorske opreme, za katere se lahko uporablja elektronsko označevanje.

Navedena delegirana uredba je bila sprejeta v skladu s členom 11 direktive o pomorski opremi. Opredelitev pomorske opreme, za katero se lahko uporablja elektronsko označevanje, je bila potrebna, da se gospodarskim subjektom omogoči prostovoljna uporaba elektronskih oznak ter se olajša nadzor trga in prepreči ponarejanje posameznih predmetov pomorske opreme.
Prilagoditev minimalnih vsot kritja, določenih v Direktivi 2009/103/ES o zavarovanju civilne odgovornosti pri uporabi motornih vozil in o izvajanju obveznosti zavarovanja takšne odgovornosti, v skladu z inflacijo

SPOROČILO KOMISIJE EVROPSKEMU PARLAMENTU IN SVETU

Sporočilo se nanaša na prilagoditev minimalnih vsot, določenih v Direktivi 2009/103/ES o zavarovanju civilne odgovornosti pri uporabi motornih vozil in o izvajanju obveznosti zavarovanja takšne odgovornosti, za nekatere države članice v skladu z inflacijo. Zadevne države članice so trinajst držav članic, ki jim je bilo odobreno prehodno obdobje za izvajanje Direktive 2009/103/ES.

V skladu s členom 9(2) Direktive 2009/103/ES o zavarovanju civilne odgovornosti pri uporabi motornih vozil in o izvajanju obveznosti zavarovanja takšne odgovornosti so se vsote, določene v eurih v členu 9(1), pregledale, da bi se upoštevale spremembe evropskega indeksa cen življenjskih potrebščin, kot ga objavlja Eurostat in ki zajema vse države članice.

Države članice, ki jim je bilo odobreno prehodno obdobje, spadajo v tri skupine s tremi različnimi prehodnimi obdobji, zato se je izračun opravil ločeno za vsako skupino.

Za prvo skupino držav članic (Slovaška in Slovenija) je bilo obdobje pregleda od decembra 2011 do decembra 2016.

Za drugo skupino držav članic (Češka, Grčija in Latvija) je bilo obdobje pregleda od maja 2012 do maja 2017.

Za tretjo skupino držav članic (Bolgarija, Estonija, Italija, Litva, Malta, Poljska, Portugalska in Romunija) je bilo obdobje pregleda od junija 2012 do junija 2017.

Na podlagi pregleda se vsote, določene v eurih, prilagodijo, kot sledi.

Za države članice, za katere se je prehodno obdobje končalo decembra 2011 (Slovaška in Slovenija):

·v primeru telesne poškodbe se minimalna vsota kritja poveča na 1 050 000 EUR na oškodovanca ali 5 240 000 EUR na škodni dogodek ne glede na število oškodovancev,

·v primeru materialne škode se minimalna vsota poveča na 1 050 000 EUR na škodni dogodek ne glede na število oškodovancev.

Za države članice, za katere se je prehodno obdobje končalo maja 2012 (Češka, Grčija in Latvija), in tiste, za katere se je prehodno obdobje končalo junija 2012 (Bolgarija, Estonija, Italija, Litva, Malta, Poljska, Portugalska in Romunija):

·v primeru telesne poškodbe se minimalna vsota kritja poveča na 1 050 000 EUR na oškodovanca ali 5 210 000 EUR na škodni dogodek ne glede na število oškodovancev,

·v primeru materialne škode se minimalna vsota poveča na 1 050 000 EUR na škodni dogodek ne glede na število oškodovancev.

Za druge države članice, za katere se je Direktiva 2009/103/ES začela uporabljati brez prehodnega obdobja, so bile minimalne vsote že pregledane leta 2016.
Predgovor

V skladu s členom 7(3) Notranjega sporazuma za 11. ERS in členom 21(4) Uredbe Sveta (EU) 2015/323 o finančni uredbi, ki se uporablja za 11. Evropski razvojni sklad (v nadaljnjem besedilu: finančna uredba za 11. ERS), Komisija v tem dokumentu predstavlja obveznosti, plačila in prispevke, izvedene v letu 2017, in tiste, ki jih je treba izvesti v letih 2018 in 2019, pri čemer upošteva napovedi Evropske investicijske banke (EIB).

V tem dokumentu so prikazani finančno izvrševanje evropskih razvojnih skladov (od 8. do 11.) v letu 2017 in napovedi izvrševanja za leti 2018 in 2019.

Za instrumente, ki jih Evropska investicijska banka (EIB) upravlja v okviru 9., 10. in 11. ERS (Sklad za spodbujanje naložb in subvencionirane obrestne mere), države članice prispevke plačujejo neposredno Evropski investicijski banki.

Uvod

Komisija in EIB sta za vsako od držav skupine afriških, karibskih in pacifiških držav (AKP) ter čezmorskih držav in ozemelj (ČDO) posodobili svoje napovedi obveznosti in plačil za leti 2018 in 2019. Zlasti napovedi plačil so bile pripravljene zato, da bi lahko države članice čim natančneje ocenile zneske, ki jih morajo rezervirati v svojih nacionalnih proračunih, hkrati pa bi se zagotovila zadostna razpoložljiva finančna sredstva za ERS, da bi se izognili likvidnostnim težavam.

V skladu s členom 7(3) Notranjega sporazuma o 11. ERS in členom 21(4) finančne uredbe za 11. ERS so bile ocene obveznosti in plačil posodobljene na podlagi najnovejših napovedi.

Naslednji diagram ponazarja splošno gibanje bruto obveznosti in plačil od leta 1999 do leta 2017 ter napovedi za obdobje 2018–2019 (skupni zneski za Komisijo in EIB).





Bruto obveznosti in plačila: gibanje v obdobju 1999–2019 (v milijonih EUR)

* Napovedi za obdobje 2018–2019.

Opomba: podatki o izvrševanju evropskih razvojnih skladov do 31. decembra 2017 (obveznosti in plačila) ter napovedi za obdobje 2018–2019.

Finančne napovedi za obdobje 2018–2019 (v milijonih EUR)

V naslednji preglednici so prikazani posodobljeni podatki o obveznostih, plačilih in prispevkih na podlagi najnovejših napovedi Komisije.

Dejansko stanje 2017

Napovedi za obdobje 2018–2019 (*) 2017 2018 2019 Obveznosti Komisija 6 218 3 887 3 857 EIB 667 880 930 Skupaj 6 885 4 767 4 787 Plačila Komisija 4 256 4 200 4 600 EIB 456 555 580 Skupaj 4 712 4 755 5 180 Prispevki Komisija 3 850 4 250 4 600 EIB 150 250** 300 Skupaj 4 000 4 500 4 900

* Bruto zneski, tj. pred odbitkom zneskov, ki izhajajo iz sprostitev obveznosti, ali izterjav/vrnjenih sredstev. To je v skladu s pristopom, ki se uporablja za splošni proračun Unije.

** Pojasnjevalna opomba EIB za informacije z dne 17. 11. 2015, MD št.: 151/15 ADD 1 ACP.



Nezavezujoča ocena prispevkov za obdobje 2020–2021 (v milijonih EUR)
Ker nedodeljena razlika do zgornje meje v razdelku 4 Evropa v svetu ni zadostna za kritje tega povečanja (256,2 milijona EUR), se za financiranje razlike (243,8 milijona EUR) predlaga uporaba skupne razlike do zgornje meje za obveznosti v skladu s členom 14 uredbe o večletnem finančnem okviru.

Sklep Komisije o instrumentu za begunce v Turčiji je bil 14. marca 2018 spremenjen zaradi dodelitve dodatnih treh milijard EUR („druga tranša“) instrumentu za obdobje 2018–2019. Ta sprememba je temeljila na uspešnem izvajanju prve tranše instrumenta s financiranjem v okviru proračunov za leti 2016 in 2017, kot je bilo potrjeno v 2. letnem poročilu o instrumentu. Izjava EU in Turčije z dne 18. marca 2016 potrjuje, da bo EU do konca leta 2018 sprostila dodatna sredstva za instrument, s čimer bo skupni proračun za instrument znašal šest milijard EUR.

Spremembe izkaza prihodkov in odhodkov po oddelkih so na voljo na portalu EUR-Lex ( http://eur-lex.europa.eu/budget/www/index-sl.htm ). Temu dokumentu je za ponazoritev priložena angleška različica sprememb kot priloga v proračunskem formatu.

–Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in zlasti člena 41 Uredbe,

–Pogodbe o delovanju Evropske unije in zlasti člena 314 Pogodbe v povezavi s Pogodbo o ustanovitvi Evropske skupnosti za atomsko energijo in zlasti člena 106a Pogodbe Euratom,

Preostali prispevek za instrument iz proračuna EU bo predlagan v okviru predloga proračuna za leto 2019.

2.Odobritve, zahtevane v proračunu za leto 2018

Predlaga se, da se instrumentu za predpristopno pomoč iz proračunske vrstice 22 02 03 02 – Turčija – Podpora gospodarskemu, družbenemu in teritorialnemu razvoju in povezani postopni uskladitvi s pravnim redom Unije doda 500 milijonov EUR v odobritvah za prevzem obveznosti. To financiranje je potrebno, da se zagotovi nemoteno nadaljevanje uspešnih ukrepov instrumenta, financiranih v okviru prve tranše, zlasti da bi lahko še naprej izplačevali plače za več kot 5 000 učiteljev, ki so do zdaj zagotavljali izobraževanje več kot 300 000 begunskim otrokom v Turčiji.

Odobritve plačil, ki so na voljo v izglasovanem proračunu, so ocenjene kot zadostne za kritje 180 milijonov EUR predujmov, za katere se pričakuje, da bodo izplačani v tem letu. Na tej stopnji se zato ne zahteva povečanje odobritev plačil. Vendar lahko Komisija predlaga spremembo proračuna pozneje v letu, če bi se pri izvrševanju proračuna pokazala potreba po okrepitvi.

Zneski v EUR Proračunska vrstica Ime Odobritve za prevzem obveznosti Odobritve plačil 22 02 03 02 Instrument za predpristopno pomoč – Turčija – Podpora gospodarskemu, družbenemu in teritorialnemu razvoju in povezani postopni uskladitvi s pravnim redom Unije 500 000 000 0 Skupaj 500 000 000 0

3.Zbirna razpredelnica po razdelkih večletnega finančnega okvira
1.Ozadje

Uredba (ES) št. 762/2008 z dne 9. julija 2008 o predložitvi statističnih podatkov o ribogojstvu s strani držav članic je bila spremenjena z Uredbo (EU) št. 1350/2013 Evropskega parlamenta in Sveta z dne 11. decembra 2013 o spremembi določenih zakonodajnih aktov na področju kmetijske in ribiške statistike, da bi se izvedbena pooblastila uskladila s Pogodbo o delovanju Evropske unije.

Člen 9 Uredbe (ES) št. 762/2008 Komisiji podeljuje pooblastilo za sprejemanje delegiranih aktov. To pooblastilo se lahko uporablja, da se upošteva gospodarski in tehnični razvoj. Z delegiranimi akti se lahko spremeni Priloga I, da se definicije prilagodijo spremembam mednarodnih definicij, in priloge II do VI.

V skladu s členom 9a(2) se pooblastilo za sprejemanje delegiranih aktov prenese za obdobje petih let od 10. januarja 2014. To pooblastilo se samodejno podaljšuje za obdobja petih let, razen če Evropski parlament ali Svet nasprotuje temu podaljšanju.

Komisija mora pripraviti poročilo o prenesenem pooblastilu najpozneje devet mesecev pred koncem petletnega obdobja. S tem poročilom je izpolnjena ta obveznost poročanja.

2.Izvajanje delegiranega pooblastila Komisije v skladu z Uredbo (ES) št. 762/2008

Komisija še ni uporabila pooblastila za sprejemanje delegiranih aktov, ki je nanjo preneseno z Uredbo (ES) št. 762/2008.

Do trenutka predložitve tega poročila je bilo zbiranje podatkov v skladu z Uredbo (ES) št. 762/2008 stabilno, mednarodne definicije pa se niso spremenile. Po oceni Komisije se zato uporaba pooblastila še ni zdela potrebna.

3.Zaključek

Komisija še ni uporabila pooblastila za sprejemanje delegiranih aktov, ki je nanjo preneseno z Uredbo (ES) št. 762/2008.

Komisija meni, da je njeno pooblastilo še naprej upravičeno, saj bo v prihodnosti morda morala sprejeti delegirani akt, da bi se za potrebe uporabnikov podatkov v okviru prihodnje skupne ribiške politike ali z namenom prilagoditve spremembam mednarodnih definicij spremenile priloge I do IV navedene uredbe.
o izvajanju pooblastila za sprejemanje delegiranih aktov, podeljenega Komisiji v skladu z Direktivo 2012/18/EU o obvladovanju nevarnosti večjih nesreč, v katere so vključene nevarne snovi, ki spreminja in nato razveljavlja Direktivo Sveta 96/82/ES

POROČILO KOMISIJE EVROPSKEMU PARLAMENTU IN SVETU o izvajanju pooblastila za sprejemanje delegiranih aktov, podeljenega Komisiji v skladu z Direktivo 2012/18/EU o obvladovanju nevarnosti večjih nesreč, v katere so vključene nevarne snovi, ki spreminja in nato razveljavlja Direktivo Sveta 96/82/ES

1. UVOD

Cilj Direktive 2012/18/EU Evropskega parlamenta in Sveta z dne 4. julija 2012 o obvladovanju nevarnosti večjih nesreč, v katere so vključene nevarne snovi, ki spreminja in nato razveljavlja Direktivo Sveta 96/82/ES (direktiva Seveso III) je, da se s povečanim varstvom za državljane, skupnosti in okolje zmanjšajo verjetnost in posledice industrijskih nesreč.

Člen 25 Direktive Komisijo pooblašča za sprejemanje delegiranih aktov zaradi prilagoditve prilog II do VI tehničnemu napredku. Te priloge vsebujejo informacije, ki jih je treba obravnavati v varnostnem poročilu, politiki preprečevanja večjih nesreč in načrtih ukrepov za izredne razmere organizacij ali služb Seveso, informacije, ki jih je treba dati na voljo javnosti, ter merila, ki določajo obveznost držav članic, da obvestijo Komisijo o večjih nesrečah.

2. PRAVNA PODLAGA

To poročilo se zahteva v skladu s členom 26(2) Direktive 2012/18/EU. V skladu z navedeno določbo se pooblastilo za sprejemanje delegiranih aktov prenese na Komisijo za obdobje petih let z začetkom 13. avgusta 2012, Komisija pa mora pripraviti poročilo o prenosu pooblastila najpozneje devet mesecev pred koncem petletnega obdobja. Prenos pooblastila se samodejno podaljšuje za enako dolga obdobja, razen če Evropski parlament ali Svet nasprotuje temu podaljšanju v skladu s pravili iz člena 26.

3. IZVAJANJE PRENOSA POOBLASTILA

Izvajanje pooblastila se je štelo za potrebno zaradi prilagoditve več določb iz direktive tehničnemu napredku.

Do danes, ob upoštevanju dejstva, da se je direktiva Seveso III začela v celoti uporabljati šele junija 2015 (člen 31(1)), se Komisiji ni zdelo potrebno ali primerno prilagoditi njenih prilog II do VI tehničnemu napredku.

4. ZAKLJUČEK

Komisija v preteklih petih letih ni izvajala prenesenih pooblastil, ki so ji bila podeljena v skladu z Direktivo 2012/18/EU. Evropski parlament in Svet poziva k upoštevanju tega poročila.